Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Romana Kanovská, PhDr.
Pozícia: štatutárny zástupca - riaditeľka
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov:  anglický, francúzsky

2. Zahraničná pracovná cesta (ZPC):
Štát, mesto: Helsinky, Fínsko
Vykonaná v dňoch: 08.12. - 09.12.2019
Názov prijímajúcej organizácie: Finnish Presidency of the Council of the EU
Účel cesty: účasť na medzinárodnej konferencii „PISA and Beyond“
Spôsob financovania: z rozpočtu prijímajúcej organizácie a čiastočne z rozpočtu NÚCEM 

3. Rámcový program pobytu:
08.12.2019 -  cesta Bratislava – Helsinki
09.12.2019 – účasť na konferencii, cesta Helsinki - Bratislava

4. Stručný priebeh rokovaní:
 
Program sme začali v nedeľu po privítaní fínskymi kolegami spoločensko-kultúrnym programom. Ja som sa zúčastnila tradičného vianočného trhu s tradičnými remeselnými výrobkami v Helsinkách. 

Odborný program na druhý deň, v pondelok, predstavoval medzinárodnú konferenciu určenú pre zástupcov krajín EÚ k celkovým výsledkom PISA 2018 so zacielením na výsledky Fínska. Po predstavení hlavných zistení a dôvodov výborných výsledkov Fínska sa v popoludňajšom bloku konali skupinové workshopy. 

Účastníci konferencie boli rozdelení do 3 tematických skupín – čitateľská gramotnosť, inklúzia a kvalita vzdelávania. V každej skupine bol moderátor a keynote speaker reprezentujúci špičkovú európsku univerzitu, dominantné zastúpenie mali experti najmä z Fínska. V rámci svojho vystúpenia prepojili výsledky PISA fínskych žiakov s ich prebiehajúcimi výskumami na univerzitách. Vždy boli uvedené aj aktivity súvisiace s výskumom – aplikovaný výskum, projekty Erasmus + a dobrá prax.  

Workshopy boli zaujímavé najmä diskusiou účastníkov a výmenou dobrých skúseností. V závere pán Andreas Schleicher predstavil zámery inovatívnych domén budúcich cyklov PISA. Zástupca Európskej Komisie predstavil štatistické ukazovatele meraných gramotností v rámci krajín EÚ. 

5. Osobitne vyhotovený očakávaný prínos ZPC:
Výmena dobrej praxe a dobrých skúseností je veľmi inšpiratívna a podnetná aj pre zlepšovanie práce NÚCEM aj v súvislosti s komunikovaním výsledkov pre odbornú verejnosť. Prepojenie výstupov akademickej sféry s národným koordinačným centrom PISA v gescii Ministerstva školstva vo Fínsku môže byť inšpiratívnym podnetom pre prípravu konferencie k výsledkom PISA 2018 aj na Slovensku. Mimoriadne významné sú sekundárne analýzy dát PISA, ktoré realizujú výskumné tímy na univerzitách vo Fínsku. Žiaľ, na Slovensku nie je prirodzené, že by univerzitné pracoviská ďalej dáta PISA systematicky analyzovali, čo však môže byť pre Slovensko výzvou v budúcom období.

6. Spôsob zverejnenia výsledkov ZPC, prenos získaných informácií

Výsledky ZPC budú referované tímu koordinátorov PISA na internom pracovnom stretnutí.

Svojím podpisom súhlasím so zverejnením správy na internete.

Správu vypracoval: PhDr. Romana Kanovská

Správu schválil: Ing. Marian Galan, generálny riaditeľ Sekcie regionálneho školstva, MŠVVaŠ SR